钦定古今图书集成/明伦汇编/氏族典/第143卷 > 元谭
## 钦定古今图书集成/明伦汇编/氏族典/第143卷 > 元谭

按《魏书赵郡王传》：“谧弟谭，颇强立，少为宗室所推敬。
自羽林监出为高阳太守。为政严断，豪右畏之。肃宗
初，入为直阁将军，历太仆、宗正少卿，加冠军将军。元
法僧外叛，诏谭为持节，假左将军别将以讨之。徐州
平，迁光禄少卿，行南兖州事、征卤将军、泾州刺史。入
为武卫将军。寻诏谭为都督以讨杜洛周，次于军都”，
为洛周所败。还，除安西将军、秦州刺史。卒，赠抚军将
军、仪同三司、青州刺史。